62014TJ0001_INF
Решение на Общия съд (осми разширен състав) от 26 юни 2024 г. —Aluminios Cortizo и Cortizo Cartera/Комисия
(Дело T‑1/14) (
1
)
„Държавни помощи — Помощ, предоставена от испанските органи в полза на някои обединения по икономически интерес (ОИИ) и на техните инвеститори — Система за данъчно облагане, приложима за някои споразумения за финансов лизинг за придобиването на плавателни съдове (испанска система „лизинг срещу данък“) — Решение, с което помощта се обявява за частично несъвместима с вътрешния пазар и се разпорежда нейното частично възстановяване — Частично отпадане на предмета на спора — Частична липса на основание за произнасяне — Нова помощ — Възстановяване — Договорни клаузи, с които получателите на неправомерна и несъвместима с вътрешния пазар държавна помощ са защитени от евентуално нейно възстановяване — Разпределение на правомощията между Комисията и националните органи“
1.
Жалба за отмяна — Жалба срещу решение на Комисията в областта на държавните помощи — Правен интерес — Частична отмяна на обжалваното решение в друго производство по негово обжалване — Жалба за отмяна на отменените части от обжалваното решение — Жалба, станала частично безпредметна — Липса на основание за произнасяне
(член 263 ДФЕС)
(вж. т. 25—39)
2.
Жалба за отмяна — Жалба срещу решение на Комисията в областта на държавните помощи — Правен интерес — Частична отмяна на обжалваното решение в друго производство по негово обжалване — Жалба за отмяна на неотменените части от обжалваното решение — Запазване на правния интерес
(член 263 ДФЕС)
(вж. т. 47—58)
3.
Помощи, предоставяни от държавите — Понятие — Данъчни мерки в полза на някои обединения по икономически интерес и на инвеститорите в тях — Система за данъчно облагане, приложима за някои споразумения за финансов лизинг за придобиването на плавателни съдове — Система за данъчно облагане, състояща се от няколко фактически и правно свързани мерки — Отделно преценяване на посочените мерки — Недопустимост
(член 107, параграф 1 ДФЕС)
(вж. т. 62—69)
4.
Помощи, предоставяни от държавите — Възстановяване на неправомерна помощ — Възстановяване на предишното положение — Обхват — Договорни клаузи, в които се предвижда прехвърляне на тежестта от възстановяването на неправомерна помощ от получателите на помощта към други лица — Забрана от Комисията на това прехвърляне на тежестта от възстановяването и нейно разпореждане неправомерната помощ да се събере обратно от получателите — Нарушение на разпределението на правомощията между Комисията и държавите членки — Нарушаване на свободата на стопанска инициатива — Липса
(членове 107 и 108 ДФЕС; Харта на основните права, член 16)
(вж. т. 79—115)
5.
Помощи, предоставяни от държавите — Разглеждане от Комисията — Приемане на решение, с което се разпорежда преустановяване на отпускането на предполагаема помощ — Задължение на Комисията да приеме такова решение — Липса
(член 108 ДФЕС; Регламент № 659/1999 на Съвета, член 11, параграф 1)
(вж. т. 128—130)
6.
Съдебно производство — Събиране на доказателства — Изслушване на свидетели — Право на преценка на съда на Съюза
(вж. т. 133—139)
Диспозитив
1)
Няма основание за произнасяне по жалбата в частта, в която се оспорва член 1 от Решение 2014/200/ЕС на Комисията от 17 юли 2013 година относно Държавна помощ SA.21233 C/11 (ex NN/11, ex CP 137/06), приведена в действие от Испания — Система за данъчно облагане, приложима за някои споразумения за финансов лизинг, известна като испанска система „лизинг срещу данък“, доколкото в този член обединенията по икономически интереси и техните инвеститори са посочени като единствените получатели на визираната с това решение помощ, и член 4, параграф 1 от същото решение, доколкото тази разпоредба задължава Кралство Испания да си възстанови в пълен размер въпросната помощ от получилите я инвеститори в обединенията по икономически интереси.
2)
Отхвърля жалбата в останалата ѝ част.
3)
Всяка страна понася направените от нея съдебни разноски, включително в обезпечителното производство.
(
1
)	ОВ C 52, 22.2.2014 г.